Pols Kagame
Pols Kagame (franču: Paul Kagame; dzimis 1957. gada 23. oktobrī) ir pašreizējais Ruandas prezidents, Ruandas Patriotiskās frontes dibinātājs, ģenerālis. Amatā stājies 2000. gadā. Viņam bija izšķiroša nozīme Ruandas genocīda izbeigšanā. Austrumāfrikas Savienības dalībvalstis pēc Kagame iniciatīvas parakstīja Kopējā tirgus līgumu. Kagame pārvēlēšanai 2017. gadā bija nepieciešamas likumdošanas izmaiņas, kas tika pieņemtas 2015. gada referendumā. Referenduma rezultāti ļāva pašreizējam prezidentam kandidēt vēlēšanās. Prezidenta pilnvaru termiņš tika saīsināts no 7 līdz 5 gadiem, taču šīs izmaiņas sāk piemērot tikai no nākamā prezidenta pilnvaru termiņa (no 2024. gada), un Kagame var tikt ievēlēts vēl uz diviem termiņiem, t. i., līdz 2034. gadam.